b"\n_START_ARTICLE_\nSecrets (album)\n_START_SECTION_\nPregled\n_START_PARAGRAPH_\nAlbum je sledil svojemu predhodniku, Man-Child. Kot vedno, so bile basovske linije Paula Jacksona kriti\xc4\x8dne, poleg Hancocka pa je najve\xc4\x8d solov prispeval Bennie Maupin. Pri predhodnjem albumu je Hancock svojemu zvoku dodal kitaro, pri Secrets, pa se je mesto kitare v aran\xc5\xbemajih glede pomembnosti povzpelo. Pomembno je omeniti tudi izvrstno odigrano ritem kitaro enega bolj\xc5\xa1ih studijskih glasbenikov zalo\xc5\xbebe Motown Records, Wah Wah Watsona._NEWLINE_Man-Child se je delil predvsem na hitrej\xc5\xa1e in po\xc4\x8dasne skladbe, Secrets pa poudarja bolj mehko, zaokro\xc5\xbeeno razpolo\xc5\xbeenje. Celo hitrej\xc5\xa1i skladbi \xc2\xbbDoin' It\xc2\xab\xc2\xa0in \xc2\xbbCantelope Island\xc2\xab\xc2\xa0sta napolnjeni s spro\xc5\xa1\xc4\x8dujo\xc4\x8dim karibskim vplivom, na sploh pa je album nagnjen k zadr\xc5\xbeanim pasa\xc5\xbeam, kot pa funku z visoko energijo. Hancock je pri albumu ve\xc4\x8dino \xc4\x8dasa uporabljal mehke tone Fender Rhodesa in uporabljal nove polifoni\xc4\x8dne sintetizatorje, s katerimi je nakazal ambientalno glasbo._NEWLINE_\xc4\x8ceprav gre za spro\xc5\xa1\xc4\x8den in poleten album, je album vseeno precej oddaljen od salonske glasbe z nekaterimi ekstremno abstraktnimi in intenzivnimi odseki, posebno v drugi polovici. Celoten album je instrumentalni, razen skladbe \xc2\xbbDoin' It\xc2\xab. Pri prihajajo\xc4\x8dih albumih je Hancock za\xc4\x8del dodajati glavne vokale, ki jih je odpel skozi vocoder, prisotni pa so bili tudi vplivi disca._NEWLINE_Zasedba, ki je posnela album Secrets je leta 1976 na koncertu posnela tudi skladbi \xc2\xbbSpider\xc2\xab\xc2\xa0in \xc2\xbbHang Up Your Hang-Ups\xc2\xab, ki sta iz\xc5\xa1li na albumu v \xc5\xbeivo V.S.O.P."